SEAFCO เติบโตยาว
มีงานในมืออย่างหนาแน่น สำหรับ SEAFCO ปัจจุบันมีงานในมือ (Backlog)  อยู่ที่ 2.3 พันล้านบาท ซึ่งจะทำรายได้ปี 2562 ราว 3 พันล้านบาท
มีงานในมืออย่างหนาแน่น สำหรับ SEAFCO ปัจจุบันมีงานในมือ (Backlog)  อยู่ที่ 2.3 พันล้านบาท ซึ่งจะทำรายได้ปี 2562 ราว 3 พันล้านบาท
30 ส.ค. 2562

คุณค่าบริษัท
มีงานในมืออย่างหนาแน่น สำหรับบริษัท ซีฟโก้ จำกัด (มหาชน) หรือ SEAFCO ปัจจุบันมีงานในมือ (Backlog)  อยู่ที่ 2.3 พันล้านบาท ซึ่งจะทำรายได้ปี 2562 ราว 3 พันล้านบาท ยังเติบโตอย่างต่อเนื่อง และจะรับรู้รายได้ 20% ของประมาณการรายได้ปี 2563
นอกจากนี้ทาง SEAFCO มีโอกาสได้ Backlog เพิ่มจากโครงการภาครัฐ และโครงการ mixed used เชิงพาณิชย์
สำหรับโครงการภาครัฐหลายโครงการอย่างเช่น 1) ทางด่วนพระราม 3-ดาวคะนอง 2) ทางยกระดับ (บางขุนเทียน-เอกชัย มูลค่า 1.05 หมื่นล้านบาท) ซึ่งต้องผ่านการอนุมัติแผนบริหารการจราจรก่อนถึงจะเซ็นสัญญาได้ โดยคาดว่าโครงการทางด่วนพระราม 3-ดาวคะนอง (3 หมื่นล้านบาท) จะเซ็นสัญญาได้ในไตรมาส 3/2562
มีการคาดว่า Backlog จากสองโครงการนี้จะอยู่ที่ 1-1.2 พันล้านบาท
ส่วนโครงการ mixed use เชิงพาณิชย์อีก อย่างเช่น 1) ศูนย์การประชุมแห่งชาติสิริกิติ์แห่งใหม่ 2) The Forestia ฯลฯ ซึ่งมองว่า SEAFCO มีโอกาสจะได้ประโยชน์มากที่สุดเนื่องจากมีส่วนแบ่งตลาดสูงสุดถึง 31%
ขณะเดียวกันสัญญาจ้างงานโครงการรถไฟฟ้าความเร็วสูง (HSR) เชื่อมสามสนามบิน (Backlog) ประมาณ 1.2 หมื่นล้านบาท น่าจะเซ็นสัญญาได้ภายในเดือนกันยายน 2562 ซึ่งในปัจจุบันกำลังมีการส่งมอบพื้นที่ก่อสร้างแล้ว และคาดว่าจะมีความพร้อมถึงประมาณ 80% ของพื้นที่ทั้งหมด ส่วนอีก 20% (1,000 ไร่) ต้องมีการออกกฎหมายพิเศษเพื่อเวนคืน (ยกเลิกสัญญาเช่าที่ดิน) ซึ่งน่าจะต้องใช้เวลา 2-3 ปี
ทั้งนี้ รวมมูลค่าสัญญาฉบับหนึ่ง (1.5 พันล้านบาท) เอาไว้ในสมมติฐานรายได้ปี 2563 แล้ว
ด้วยงานในมือ (Backlog) พร้อมกับจ่อรับงานใหม่ก็ยังคงทำผลการดำเนินงานในปี 2562-2563 คาดยังเติบโตอย่างแข็งแกร่งได้ !
ขณะที่ผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้จากการรับเหมาก่อสร้างขยับขึ้นมาอยู่ที่ 774.30 ล้านบาท จากงวดเดียวกันของปีก่อน 653.02 ล้านบาท เนื่องจากส่งมอบงานเป็นไปตามเป้าหมายสามารถบริหารอุปสรรคในการทำงานได้ดี ส่งผลให้บริษัทมีกำไรสุทธิขยับขึ้นมาอยู่ที่ 101.76 ล้านบาท หรือ 0.14 บาทต่อหุ้น จากงวดเดียวกันของปีก่อนมีกำไรสุทธิ 93.42 ล้านบาท หรือ 0.13 บาทต่อหุ้น  
ส่วนผลการดำเนินงานงวด 6 เดือนแรก สิ้นสุดวันที่ 30 มิถุนายน 2562 บริษัทมีรายได้จากการรับเหมาก่อสร้างขยับขึ้นมาอยู่ที่ 1,624.59 ล้านบาท จากงวดเดียวกันของปีก่อน 1,100.05 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 221.83 ล้านบาท หรือ 0.30 บาทต่อหุ้น จากงวดเดียวกันของปีก่อนมีกำไรสุทธิ 145.80 ล้านบาท หรือ 0.20 บาทต่อหุ้น  
สิ่งสำคัญทางนักวิเคราะห์บล.เคจีไอ ยังคงเลือก SEAFCO เป็นหุ้นเด่นของเราในกลุ่มผู้รับเหมางานเสาเข็มและฐานราก เนื่องจากบริษัทมีแนวโน้มกำไรแน่นอนในปี 2562 และมีศักยภาพสูงที่จะได้ Backlog เพิ่มจากการรับงานขนาดใหญ่ในช่วงสองสามปีที่ผ่านมา
ยังคงคำแนะนำ “ซื้อ” และให้ราคาเป้าหมายกลางปี 2563 ที่ 11.70 บาท
…
ผู้ถือหุ้นรายใหญ่
รายชื่อกรรมการ